OpenLLM-France/wikimedia huggingface dataset:
# Al-Walid II.a

Walid ibn Yazid (709 – 744ko apirilaren 17a), al-Walid II.a (arabieraz: الوليد بن يزيد‎) izenez ezaguna, omeiatarren kalifa izan zen. 743-744 bitartean gobernatu zuen. Yazid II.aren semea, bere osaba Hixam ibn Abd al-Maliken oinordekoa izan zen.
Omeiatarren gortean askok Waliden izendapenaren aurka egin zuten, honek bizitza immorala eramatearen ospea zuelako. Hala ere, kalifa egin zioten. Ia berehala hasi zen kontra egin ziotenei erasotzen, eta horrek etsaitasun handiagoa eragin zion bere buruari. 744ko apirilaren 16an hil zuten. Bere lehengusu Yazid III.ak ordezkatu zuen.

## Erreferentziak

* ↑ Wellhausen, Julius. (2000). The Arab Kingdom and Its Fall. Taylor & Francis ISBN 0-415-20904-8..
* Datuak: Q128307
* Multimedia: Al-Walid II / Q128307
# Al-Zarara Atea

Al-Zarara atea ( arabieraz: قوس الزرارة‎ , Qaus az-Zarrāra), Damaskoko atea ere deitua ( بوابة دمشق / Bawābat Dimašq ), Zisjordaniako Betleem hiriko antzinako harresietako portalea da.

## Deskribapena

Atea Betleemgo alde zaharreko iparraldean dago. Erromesen ibilbide historikoan Jaiotzaren elizarantz doan atea da, UNESCOren Gizateriaren Ondare den Jesukristoren jaioterria (Betleemgo Natibitarearen eliza eta erromesen ibilbidea) multzoaren parte da.
Al-Zarara atea Izarren Kalea esaten zaionean pasabidea da 21. mendean, arku zorrotza du (doi-doi zorroztua bakarrik), eta dorre baten parte da halaber atea. Dorrea ondoko etxe-ilaren artean hedatzen da. Atean oraindik hiriko harresi zaharrar en aztarnak gordetzen dira.

## Historia

Betleem hiriak kanaandarren garaian iparraldera zihoan hiriko ate bat zeukan ziurrenik. Israeldarren garaian hiriko ate nagusia zen eta Jerusalemera zihoan bidean zegoen. Kristau-tradizioaren arabera, Jose eta Maria ate honetatik sartu omen ziren hirira Betleemera egindako bidaian.
6an mendean atea berreraiki zuten Justiniano I.a Ekialdeko Erromako enperadorearen agintean. Beste eraikin berri bat XIV. mendean egin zen otomandarren agintepean.
19. mendera arte ateak Betleem hiriaren iparraldeko muga markatzen zuen, baina mende horren amaieran kanporanzko iparralderanzko eremua ere eraiki eta urbanizatu zen.

## Erreferentziak

* ↑ (Ingelesez) Centre, UNESCO World Heritage. «Birthplace of Jesus: Church of the Nativity and the Pilgrimage Route, Bethlehem» UNESCO World Heritage Centre (Noiz kontsultatua: 2023-11-04).

## Kanpo estekak

* Artikulu hau, osorik edo zatiren batean, alemanezko Wikipediako «Al-Zarara-Tor» artikulutik itzuli da; zehazki, 2020-10-10eko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q79771214
* Multimedia: Al-Zararah Arch / Q79771214
# Al-Udri

Abu al-abbas Ahmad ibn Umar ibn Anas ibn Dilhat ibn Abu al-Jiyar Anas ibn Faladan ibn Imran ibn Munayb ibn Zugayba ibn Qutba al-Udri, Al-Udri izenaz ezaguna, (Dalías, 1003 – Almería edo Valentzia, 1085) andalustar geografo eta historialaria izan zen.
Tudmirreko kora eta Al-Tagr al-Alari buruzko bilduma geografiko-historikoa idatzi zuen, Banu Qasi, Banu Sabrit eta Banu Tujibi leinuen arteko gudak azalduz. Zaragozako taifan bizi zen.

## Lanak

* Tarsi al-ajbar, 1014ko Almeriako gerra zibilari, Tudmirri eta Al-Tagr al-Alari buruzkoa.
* Muhammad ibn Furtis kadiari buruzko biografia
* “Profeziaren ezaugarrien liburua”, teologia eta zuzenbideari buruzkoa.
* “Bide eta erresumei buruzko perlen haria”, geografiari buruzkoa.
* Datuak: Q3751049
# Al-Walid I.a

Al-Walid ibn Abd al-Malik ibn Marwan (arabieraz: الوليد بن عبد الملك ابن مروان‎, al-Walīd ibn ʿAbd al-Malik ibn Marwān; c. 674 – 715eko otsailaren 23a), al-Walid I.a (arabieraz: الوليد الأول‎) izenez ezaguna, omeiatarren seigarren kalifa izan zen. 705 eta 715 artean gobernatu zuen. Bere aitak hasitako ekialderanzko eta mendebalderanzko zabalpena jarraitu zuen, eta gobernari eraginkorra izan zen.
Al-Walid I.a, Abd al-Maliken seme nagusia zen, eta, bere heriotzaren ondoren, kalifa-herrian gobernatu zuen. Bere indar militarrak modu garrantzitsuan indartu zituen. Itsas armada indartsu bat eraiki zuen, Sizilia, Balear uharteak eta Iberiar penintsula eraso zituena. Bere kalifaldian erabateko boterea lortu zuen. Bere aitak egin zuen moduan, Al-Hajjaj ibn Yusufen aholkularitza eta laguntzarekin jarraitu zuen bezala, Persiako vali bezala berretsi zuen, askatasun osoa emanez. Harengan zuen konfiantzari esker, Indo haranean zegoen Transoxiana (705-714) eta Sindh konkistatu zituen. Al-Hajjaj, kanpaina hauek gidatu zituzten jeneralak aukeratzeaz arduratzen zen, eta ospetsua zen Abd Allah ibn al-Zubayrren aurkako kanpaina arrakastatsuagatik.
708an, Musa ibn Nusair Ifrikijako vali izendatu zuen. Yemendarrak iparraldeko Afrikako berbereak menderatzeko agindua zuen. 711n, Al-Hajjajek Iberiar penintsularen inbasioa agindu zion, hil ondoren Narbona konkistatuz (715).

## Erreferentziak

* ↑ Wellhausen, Julius. (2000). The Arab Kingdom and Its Fall. Taylor & Francis ISBN 0-415-20904-8..
* Datuak: Q284003
* Multimedia: Al-Walid I / Q284003
# Al-Zaytoun (Gaza)

Al-Zaytoun (arabieraz: الزيتون‎; literalki: 'olibak') Gazako barrutia da, hiriaren hegoaldean. Izen bereko auzoa ere bada.

## Historia

1930 and 1940ko hamarkadetan eraiki zen, Gaza hiria erdigunetik kanporantz garatzen zen bitartean. Hasierako eraikuntzarako finantzaketaren zati handi bat atzerriko erakundeei eman zitzaien, esaterako, misiolari-ospitaleei. 1948ko gerra arabiar-israeldarraren ondoren, errefuxiatu palestinarren etorrerarekin, Al-Zaytoun-eko populazioa hazi egin zen. Ahmed Yasinen familia barruti honetan kokatu zen.
Israelen eta Gazaren arteko gatazkan (2008-2009), Israelgo Defentsa Indarrak (IDF) lurrez sartu ziren, barrutia okupatuz. Garai hartan, 48 palestinar, gehienak hiru familiakoak, hil zituzten. Gainera, 27 etxebizitza, hainbat abeltegi eta meskita bat suntsitu ziren.
2023ko Israel-Gaza Gerran, urriaren 17ko gauean, asteartean, eztanda bat izan zen Al-Ahli Arab ospitalean. Israelek egindako erasoen ondorioz lekualdatutako milaka pertsona zeuden ospitaleko patioan. Horren ondorioz, 500 palestinar baino gehiago hil ziren eta 600 zauritu baino gehiago, Palestinako Osasun Ministerioaren lehen informazioen arabera..

## Erreferentziak

* ↑ Dumper, Abu-Lughod, and Stanley, 2007, p.156.
* ↑ Milton-Edwards, 1999, p.98.
* ↑ (Ingelesez) «Gaza hospitals are ‘facing catastrophe’, says Archbishop of Canterbury» The Archbishop of Canterbury.
* ↑ Ostolaza, Maddi Iztueta Olano-Paulo. (2023-10-18). «Bidenek Israelen bertsioa hobetsi du: «Badirudi ospitaleko erasoa beste bandoak egin duela»» Berria (Noiz kontsultatua: 2023-10-18).
* ↑ Ostolaza-Igor Susaeta-Maddi Iztueta Olano- Paulo, Igor Susaeta-Maddi Iztueta Olano- Paulo. (2023-10-18). «Ehunka biktima, Israelek Gazako ospitale bati egindako erasoan» Berria (Noiz kontsultatua: 2023-10-18).

## Bibliografia

* Cohen, Amnon; Lewis, Bernard (1978). Population and Revenue in the Towns of Palestine in the Sixteenth Century. Princeton University Press. ISBN 0-691-09375-X.
* Dumper, Michael; Stanley, Bruce E.; Abu-Lughod, Janet L. (2007), Cities of the Middle East and North Africa: A Historical Encyclopedia, ABC-CLIO, ISBN 978-1-57607-919-5
* Meyer, Martin Abraham (1907). History of the city of Gaza: from the earliest times to the present day. Columbia University Press.
* Milton-Edwards, Beverley (1999), Islamic Politics in Palestine, I.B.Tauris, ISBN 978-1-86064-475-7
* Palmer, E. H. (1881). The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Committee of the Palestine Exploration Fund.
* Sharon, Moshe (2009). Corpus Inscriptionum Arabicarum Palaestinae, G. Vol. 4. BRILL. ISBN 90-04-17085-5.

## Kanpo estekak

* Datuak: Q8068620
* Multimedia: Zeitoun, Gaza / Q8068620
# Al-lāt

Allāt edo al-Lāt (arabieraz: اللات‎‎) Arabia aurreislamiarreko jainkosa bat izan zen, Mekako hiru jainkosa nagusietako bat, Manāt eta al-‘Uzzárekin batera.
Taifen al-Lati eskainitako tenplua eta otoizerako lekua Mahomaren aginduz eraitsia izan zen Abu Sufyan ibn Harben espedizioaren garaian, Tabukeko guduaren urte berean (630eko urria). Idoloa suntsitzea Mahomak berak egindako eskari bat zen Taifeko leinuekin berradiskidetzea lortze bidean. al-Lat hitzak "Jainkosa" esan nahi ote duen oso eztabaidatua da, arabieraz 'jainkosa' hitza ilāhah esaten delako (arabieraz: إلاهة‎) eta artikula gehituta, beraz al-ʾilāhah izango litzateke.
Herodotok Afroditaren pareko jainkosatzat hartzen zuen:
| « | Asiriarrek Afrodita Mylitta deitzen dute, arabiarrek Alilat (antzinako grezieraz: Ἀλιλάτ), eta pertsiarrek Mithra. Azken jainkosa hau indiarrek duten Mitrarekin lotuta dago. | » |

## Erreferentziak

* ↑ Histories I:131

## Kanpo estekak

* Datuak: Q6183204
* Multimedia: Allat / Q6183204
# Al (argipena)

Al letrek honako kontzeptuak adierazten dute:
* Aluminioaren ikur kimikoa.
* AL Frantziako antzinako kotxe marka.
* Anno Lucis, Masoien egutegia.
* Skyway Airlinesen nazioarteko ikurra.
* Arabieraz erabiltzen den ohiko aurrizkia.
* Alabama (Estatu Batuak) estatuaren laburpena.
* Albaniaren ISO 3166 kodea.
* .al Albaniaren domeinua.
* Algeria WMO estatu kodean.
* AL droga psikodeliko bat.
* Al, Armeniako mitologiako izaki bat.
# Al-Ubayyid

Al-Ubayyid (arabieraz: الأبيض‎‎, Al Ubayyiḍ, eusk: 'Zuria') Sudango hiria da, Kordofan eskualdeko hiriburua dena.

## Klima

Datu klimatikoak (Al-Ubayyid (1961–1990)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 39.2 | 40.8 | 42.9 | 44.4 | 44.3 | 43.7 | 40.0 | 40.0 | 40.0 | 40.6 | 39.0 | 37.5 | 44.4 |
| Batez besteko tenperatura maximoa (°C) | 29.9 | 32.2 | 35.7 | 38.6 | 39.4 | 37.5 | 33.9 | 32.7 | 34.8 | 36.4 | 33.6 | 30.5 | 34.6 |
| Batez besteko tenperatura (ºC) | 21.7 | 23.8 | 27.4 | 30.3 | 32.0 | 31.0 | 28.5 | 27.5 | 28.3 | 29.4 | 25.9 | 22.3 | 27.3 |
| Batez besteko tenperatura minimoa (°C) | 13.5 | 15.4 | 19.1 | 21.9 | 24.6 | 24.5 | 23.1 | 22.4 | 21.8 | 22.4 | 18.3 | 14.1 | 20.1 |
| Erregistraturiko tenperatura minimoa (°C) | 6.5 | 7.5 | 10.4 | 13.0 | 16.0 | 19.0 | 17.3 | 16.0 | 17.0 | 12.5 | 9.2 | 7.0 | 6.5 |
| Pilatutako prezipitazioa (mm) | 0.0 | 0.0 | 0.4 | 1.4 | 8.4 | 22.5 | 98.2 | 110.6 | 61.7 | 14.5 | 0.3 | 0.0 | 318.1 |
| Prezipitazio egunak (≥ 0.1 mm) | 0.0 | 0.0 | 0.2 | 0.4 | 1.7 | 4.5 | 9.5 | 9.7 | 6.0 | 2.4 | 0.1 | 0.0 | 34.5 |
| Eguzki orduak | 319.3 | 288.4 | 313.1 | 303.0 | 294.5 | 249.0 | 226.3 | 226.3 | 243.0 | 288.3 | 315.0 | 325.5 | 3391.7 |
| Hezetasuna (%) | 23 | 17 | 14 | 14 | 26 | 42 | 61 | 68 | 59 | 37 | 24 | 25 | 34.2 |
| Iturria: NOAA ||||||||||||||

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ (Ingelesez) National Oceanic and Atmospheric Administration. El Obeid Climate Normals 1961–1990. .

## Kanpo estekak

* Datuak: Q309475
* Multimedia: Al-Ubayyid / Q309475
# Ameriketako Estatu Batuetako Prokuradore Nagusia

Ameriketako Estatu Batuetako Prokuradore Nagusia auzitegi batean AEBetako gobernua defenditzen duen pertsona da. Ezin du auzitegi arruntetako kasuetan lan egin, bakarrik Gobernuak parte hartzen duen kasu batean, beti ere, Auzitegi Gorenean. Estatu-abokatu bezala diharduten duela esan daiteke.
Gaur egungo, Prokuradore Nagusia, Donald Verrilli andrea da.

## Hautaketa

Ameriketako Estatu Batuetako Presidenteak hautatzen du, eta ondoren Ameriketako Estatu Batuetako Senatuak onesten du.

## Kanpo estekak

* Datuak: Q2298067
* Multimedia: Solicitors General of the United States / Q2298067
# Ameriketako Estatu Batuetako Osasun eta Giza Zerbitzu Saila

Ameriketako Estatu Batuetako Osasun eta Giza-Zerbitzu Saila herrialdeko biztanleriaren osasunaz eta bizi-kalitateaz arduratzen den gobernu departamentu federala da.

## Antolaketa

* Osasun Zerbitzu Publikoa (PHS)
** Ume eta Familientzako Administrazioa (ACF)
** Zahartzerako Administrazioa (AOA)
** Osasun Ikerketa eta Kalitaterako Agentzia (AHRQ)
** Gaixotasun Kontrol eta Prebentzio Zentrua (CDC)
*** Substantzia Toxiko eta Gaixotasun Agiritegia (ATSDR)
** Mediku eta Sorospen Zerbitzuetarako Zentrua (CMS)
** Droga eta Elikagaien Administrazioa (FDA)
** Osasun Baliabide eta Zerbitzu Administrazioa (HRSA)
** Indiarren Osasun Zerbitzua (IHS)
** Osasun Institutu Nazionala (NIH)
** Substantzia Abusu eta Zerbitzu Psikiatrikoen Administrazioa (SAMHSA)

## Kanpo estekak

* Osasun eta Giza Zerbitzu Sailaren webgunea
* Osasun Erakunde Nazionalaren webgunea
* Datuak: Q942326
* Multimedia: United States Department of Health and Human Services / Q942326
# Ameriketako Estatu Batuetako bandera

Ameriketako Estatu Batuetako bandera :
| Erabilera | |
| Proportzioa | 10:19 |
| Erabakia | 1777 |
| Koloreak | Urdina Zuria Gorria |
Ameriketako Estatu Batuetako bandera 1777ko ekainaren 14an erabakitakoa da. Urtero egun horretan banderaren eguna ospatzen dute bertakoek. Bandera 13 errenkadaz osatuta dago, txandaka gorriak eta zuriak direlarik. Horrez gain, goi-eskuinaldeko ertzean, barruan 50 izar zuri dituen koadro urdina ere badu. 50 izarrek nazioa osatzen duten estatuetako bakoitza adierazten dute, eta 13 errenkadek, ordea, jatorriko kolonietako bakoitza.

## Kanpo estekak

* Datuak: Q42537
* Multimedia: National flag of the United States / Q42537
# Ameriketako Estatu Batuetako emakumezkoen errugbi selekzioa

Ameriketako Estatu Batuetako emakumezkoen errugbi selekzioa Ameriketako Estatu Batuen ordezkaria da errugbi partida ofizialetan, USA Rugby-ren kontrolpean. 1987an jokatu zuen lehenbiziko partida, eta garaipena erdietsi zuen 1991ko Munduko Errugbi Kopan.

## Palmaresa

* Munduko Errugbi Kopa
** Parte hartzeak (9): 1991, 1994, 1998, 2002, 2006, 2010, 2014, 2017, 2021
** Irabazlea: 1991

## Kanpo estekak

* USA Rugbyren webgunea, usa.rugby
* Datuak: Q3590569
* Multimedia: United States women's national rugby union team / Q3590569
# Ameriketako Estatu Batuetako Segurtasun Nazionalerako Saila

Ameriketako Estatu Batuetako Segurtasun Nazionalerako Saila, DHS akronimoaz ezagutua, Ameriketako Estatu Batuetako gobernuaren ministerio bat da.
Honen ardura AEBak eraso terroristetatik eta hondamendi naturaletatik babestea da. Halaber, polizia agentzien ardura, immigrazioa, aduanak eta barne segurtasuna.

## Kanpo estekak

* Segurtasun Nazionalerako Sailaren webgunea
* Ready.gov - Larrialdiei aurreko egiteko webgunea
* Datuak: Q11231
* Multimedia: United States Department of Homeland Security / Q11231
# Ameriketako Estatu Batuetako Senatua

Ameriketako Estatu Batuetako Senatua, (ingelesez United States Senate), Estatu Batuetako Kongresuaren bi ganberetako bat da, bestea Ordezkarien Etxea izanik. Halaber, "ganbera gorena" edo "goi-ganbera" ere deitzen zaio. Herrialdeko estatu bakoitzak, bi senatari aukeratzen ditu sei urteko eperako. Senatuaren egoitza, Washingtongo kapitolioan dago.

## Kanpo estekak

* Datuak: Q66096
* Multimedia: United States Senate / Q66096
# Ameriketako Estatu Batuetako Zientzien Akademia Nazionala

Ameriketako Estatu Batuetako Zientzien Akademia Nazionala (NAS bere ingelesezko siglengatik) Ameriketako Estatu Batuetako erakunde bat da, bertako partaideek pro bono zerbitzatzen dutelarik "nazioaren aholkulari bezala zientzia, ingeniaritza eta medikuntzan".

## Jatorria

Ameriketako Estatu Batuetako Gerra Zibilak zientzien akademia nazional bat sortzeko beharra eragin zuen. Sortze legea Abraham Lincoln presidenteak sinatu zuen 1863ko martxoak 3an. Ekitaldi honetan bertan izendatu ziren bere partaideetako 50. Asko American Scientyfic Lazzaronitik zetozen, Massachusetts estatuko Cambridge hirian lan egiten zuten zientzialarien sare informal bat.

## Sariak

Akademiak sari, domina eta errekonozimendu ezberdin batzuk ematen ditu:
* Astronomia
** James Craig Watson domina
* Ingeniaritza
** Gibbs Anaiak domina: itsas arkitektura, itsas ingeniaritza
** NAS saria Ingeniaritza Aeronautikoan: ingeniaritza aeronautikoa
** NAS saria Kimika Zientzietan Edwin Abad Cervantes zientzialariarentzat.

## Presidenteak

* Alexander Dallas Bache (1863-1867)
* Joseph Henry (1868-1878)
* William Barton Rogers (1879-1882)
* Othniel Charles Marsh (1883-1895)
* Wolcott Gibbs (1895-1900)
* Alexander Agassiz (1901-1907)
* Ira Remsen (1907-1913)
* William Henry Welch (1913-1917)
* Charles Doolittle Walcott (1917-1923)
* Albert Abraham Michelson (1923-1927)
* Thomas Hunt Morgan (1927-1931)
* William Wallace Campbell (1931-1935)
* Frank Rattray Lillie (1935-1939)
* Frank Baldwin Jewett (1939-1947)
* Alfred Newton Richards (1947-1950)
* Detlev Wulf Bronk (1950-1962)
* Frederick Seitz (1962-1969)
* Philip Handler (1969-1981)
* Frank Press (1981-1993)
* Bruce Alberts (1993-2005)
* Ralph J. Cicerone (2005-)

## Kanpo estekak

* Datuak: Q270794
* Multimedia: United States National Academy of Sciences / Q270794
# Ander Barck

Ander Ibai Barck Pavón (Gernika, Bizkaia, 2004ko apirilaren 4a) Argentinar jatorriko Euskal Herriko futbolaria da, Lezaman hezitakoa. Puntaerdi moduan aritzen da. 2024ko abuztuan Gernikara joan zen lagatu gisa.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3.F | 2023/24 | 17 | 1 | - | - | - | - | - | - | - | - | - | - | 17 | 1 |
| Baskonia | Denera | Denera | 17 | 1 | - | - | - | - | - | - | - | - | - | - | 17 | 1 |
| Gernika | 2.F | 2024/25 | - | - | - | - | - | - | - | - | - | - | - | - | - | - |
| Gernika | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 17 | 1 | - | - | - | - | - | - | - | - | - | - | 17 | 1 |

## Erreferentziak

* ↑ Ander Barck, SD Gernikara utzita

## Kanpo estekak

* Fitxa - www.athletic-club.eus
* Datuak: Q128804270
# Ander Barrenetxea Uriarte

    Artikulu hau txirrindulariari buruzkoa da; beste esanahietarako, ikus «Ander Barrenetxea».
Ander Barrenetxea Uriarte (Galdakao, 1992ko martxoaren 29a -) bizkaitar txirrindularia da, 2015ean Murias Taldean debutatu zuena. Bertan 2019. urtera arte egon zen.

## Palmaresa

Ez du garaipenik profesionaletan.

## Emaitzak lasterketa nagusietan

| Lasterketa | 2015 |
| Italiako Giroa | - |
| Frantziako Tourra | - |
| Espainiako Vuelta | - |
| Txirrindularitzako Munduko Txapelketak | - |
-: Ez zuen parte hartu Err.: Erretiratu zen

## Taldeak

* Ibaigane-Opel (2013-2014)
* Murias Taldea (2015-2019)

## Erreferentziak

* ↑ sitiodeciclismo.com
* Datuak: Q18719612
# Ander Bardají

Ander Bardají Maiza-Lasgar (Lasarte-Oria, Gipuzkoa, 1995eko maiatzaren 3a) euskal herritar futbolaria da. Atezain postuan jokatzen du Sansen.
2012-13 egin zuen debuta Sansen. Egun taldearen lehen atezaina da. Espainiako 19 urte azpiko taldearekin jokatzeko deitu zuten 2013an.
2014ko apirilean Realarekin kontratua 2018ko ekainaren 30a arte berritu zuen.

## Estatistikak

2020ko apirilaren 25ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Sanse | 2.B | 2012/13 | 7 | 0 | - | - | - | - | - | - | | | - | - | 7 | 0 |
| Sanse | 2.B | 2013/14 | 18 | 0 | - | - | - | - | - | - | | | - | - | 18 | 0 |
| Sanse | 2.B | 2014/15 | 26 | 0 | - | - | - | - | - | - | | | - | - | 26 | 0 |
| Sanse | 2.B | 2015/16 | 23 | 0 | - | - | - | - | - | - | | | - | - | 23 | 0 |
| Sanse | Denera | Denera | 74 | 0 | - | - | - | - | - | - | | | - | - | 74 | 0 |
| Real Sociedad | 1. | 2016/17 | 0 | 0 | 0 | 0 | - | - | - | - | | | - | - | 0 | 0 |
| Real Sociedad | Denera | Denera | 0 | 0 | 0 | 0 | - | - | - | - | | | - | - | 0 | 0 |
| Huesca | 2. | 2017/18 | 0 | 0 | 1 | 0 | - | - | - | - | | | - | - | 1 | 0 |
| Huesca | Denera | Denera | 0 | 0 | 1 | 0 | - | - | - | - | | | - | - | 1 | 0 |
| Fuenlabrada | 2.B | 2018/19 | 4 | 0 | 2 | 0 | - | - | - | - | | | - | - | 6 | 0 |
| Fuenlabrada | Denera | Denera | 4 | 0 | 2 | 0 | - | - | - | - | | | - | - | 6 | 0 |
| Ejea | 2.B | 2019/20 | 5 | 0 | - | - | - | - | - | - | | | - | - | 5 | 0 |
| Ejea | Denera | Denera | 5 | 0 | - | - | - | - | - | - | | | - | - | 5 | 0 |
| Huesca | 1. | 2020/21 | 0 | 0 | 0 | 0 | - | - | - | - | | | - | - | 0 | 0 |
| Huesca | Denera | Denera | 0 | 0 | 0 | 0 | - | - | - | - | | | - | - | 0 | 0 |
| Real Union | 1.F | 2021/22 | 0 | 0 | - | - | - | - | - | - | - | - | - | - | 0 | 0 |
| Real Union | Denera | Denera | 0 | 0 | - | - | - | - | - | - | - | - | - | - | 0 | 0 |
| Ibilbide osoan | Ibilbide osoan | Ibilbide osoan | 83 | 0 | 3 | 0 | - | - | - | - | - | - | - | - | 86 | 0 |

## Erreferentziak

* ↑ Ander Bardaji, 19 urte azpiko espainiar selekzioarekin RealSociedad.com
* ↑ Ander Bardajik 2018 arte berritu du RealSociedad.com

## Kanpo estekak

* Jokalariaren ibilbidea errealaren webgunean
* Datuak: Q26838755
# Ander Azpitarte

Ander Azpitarte Agirregomezkorta (Garai, 1981eko otsailaren 27a) bizkaitar txirrindulari ohia da.

## Palmaresa

2004
* 3. Txuma Txirrindulari Klasika Internazionalean
* 4. Bizkaiko Biran eta 2. etapa batean
2005
* 4. Nafarroako Itzuliko etapa batean

## Kanpo estekak

* Datuak: Q122189569
# Ander Barrenetxea

Ander Barrenetxea izan daiteke:
* Ander Barrenetxea Uriarte (1992-) bizkaitar txirrindularia;
* Ander Barrenetxea Muguruza (2001-) gipuzkoar futbolaria.
# Amblytenes

Amblytenes Cosmopterigidae familiako tximeleta genero bat da. Bere espezie tipoa Amblytenes lunatica da.

## Espezieak

| Espeziea | Irudia | Egoera |
| Amblytenes lunatica | | daturik gabe |

## Kanpo estekak

* Datuak: Q4741645
* Espezieak: Amblytenes
# Amblysomus robustus

Amblysomus robustus Amblysomus generoko animalia da. Afrosoricida ordenaren barruko ugaztuna da. Amblysominae subfamilia eta Chrysochloridae familian sailkatuta dago.

## Erreferentziak

* ↑ Bronner. (2000). in: 1. 64 Mammalia, 42 or..

## Ikus, gainera

* Chrysochloridae

## Kanpo estekak

* 'Amblysomus robustus'ri buruzko informazioa Mammals of The World datubasean
* Datuak: Q1766347
* Multimedia: Amblysomus robustus / Q1766347
* Espezieak: Amblysomus robustus